Alternattiva Demokratika rreferiet għall-allegat rifjut tal-President li jiffirma l-liġi dwar l-Unjoni Ċivili u sostniet li r-rieda tal-leġislatur għandha tiġi rrispettata. Waqt li tenniet il-pożizzjoni tagħha favur din il-liġi, qalet li jekk ir-rapporti fil-midja huma minnhom, l-Uffiċċju tal-President għandu jispjega x’qiegħed jiġri u jiżgura li l-liġi tiġi fis-seħħ skont il-Kostituzzjoni ta’ Malta.